Rikunarita-ORG/Wikinium huggingface dataset:
# Bad Nauheim

| Bad Nauhajm *Bad Nauheim* |
| --- |
|  Bad Nauhajm |
|  |
|  Grb
 |
| Osnovni podaci
 |
| Država
 |  Njemačka
 |
| Gradonačelnik
 | *Armin Häuser* (CDU)
 |
| Savezna država
 | Hesen
 |
| Stanovništvo
 |
| Stanovništvo
 | 31.017
 |
| Gustina stanovništva
 | 953 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC+1, ljeti UTC+2
 |
| Nadmorska visina
 | 148 m
 |
| Površina
 | 32,5 km²
 |
| Bad NauhajmBad Nauhajm (Njemačke)
 |
| Ostali podaci
 |
| Poštanski kod
 | 61231
 |
| Pozivni broj
 | 06032
 |
| Registarska oznaka
 | FB
 |
| Web-stranica
 | www.bad-nauheim.de |

**Bad Nauhajm** (njemački: *Bad Nauheim*) je grad u njemačkoj saveznoj državi Hesen. Jedno je od 25 opštinskih središta okruga Veterau. Prema procjeni iz 2010. u gradu je živjelo 31.017 stanovnika. Posjeduje regionalnu šifru (*AGS*) 6440002.

## Geografski i demografski podaci

Položaj grada u okrugu Veterau
Bad Nauhajm se nalazi u saveznoj državi Hesen u okrugu Veterau. Grad se nalazi na nadmorskoj visini od 148 metara. Površina opštine iznosi 32,5 km². U samom gradu je, prema procjeni iz 2010. godine, živjelo 31.017 stanovnika. Prosječna gustina stanovništva iznosi 953 stanovnika/km².

## Međunarodna saradnja

| Mjesto
 | Država
 | Vrsta saradnje
 | Od
 |
| --- | --- | --- | --- |
| Šomon
 | Francuska
 | partnerstvo
 | 1992.
 |
| Ostkamp
 | Belgija
 | partnerstvo
 | 1985.
 |
| Bakston
 | Ujedinjeno Kraljevstvo
 | partnerstvo
 | 1986.
 |
| Izvor |

## Reference

## Literatura

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.
* Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.
* Jähnig, Bernhart; Biewer, Ludwig (1991). *Kleiner Atlas zur deutschen Territorialgeschichte* (2. izd.). Bonn: Kulturstiftung der Deutschen Vertriebenen. ISBN 3885570963.
* Dornbusch, Joachim; Aner, Ekkehard (1997). *Grosser Atlas zur Weltgeschichte*. Braunschweig: Westermann. ISBN 3075095206.

## Vanjske veze

|  |  |
| --- | --- |
|  |
Portal NemačkaDeo Vikipedije posvećen temama vezanim za **Nemačku.** |

* Zvanični sajt opštine Arhivirano 2014-10-22 na Wayback Machine-u (`de`)
* Nem. Savezni zavod za statistiku (`de`)
* Stalna konferencija gradova i opština (`de`)
* KommOn Arhivirano 2014-04-29 na Wayback Machine-u - Informacioni sistem gradova, opština i okruga. (`de`)
# Zandvoort

| Zandvoort
 |
| --- |
| Pogled iz zraka na Zandvoort aan ZeePogled iz zraka na Zandvoort aan Zee |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Nizozemska
 |
| **Provincija** |  Sjeverna Holandija
 |
|  |
| **Vlast**  |
|  - **Gradonačelnik** | David Moolenburgh
 |
|  |
| **Površina**  |
|  - **Ukupna** | 44.34 km²
 |
|  - **Kopno** | 32.04
 |
|  - **Voda** | 12.30
 |
|  |
| **Stanovništvo** (2012)
 |
|  - **Grad** | 16.553
 |
|  |
| **Vremenska zona** | UTC+1 (UTC+2)
 |
| **Poštanski broj** | 2041, 2042
 |
| **Pozivni broj** | 023
 |
| **Službene stranice** www.zandvoort
 |
| Karta
 |
| Zandvoortclass=notpageimage| Zandvoort na karti Nizozemske
 |

**Zandvoort** (ili **Zandvoort aan Zee** kako ga češće zovu) je grad od 16.553 stanovnika i općina (gemeente) u nizozemskoj provinciji Sjevernoj Holandiji. Danas je najpoznatiji po automobilističkom trkalištu Circuit Park Zandvoort, na kom su se do 1985. vozile utrke formule 1, te kao ladanjsko mjesto na moru u kom kuće za odmor imaju bogatiji stanovnici Haarlema i Amsterdama.

## Geografija

Zandvoort leži duž obala Sjevernog mora, udaljen 10 km zapadno od Haarlema i 30 km od Amsterdama.

## Historija

Zandvoort aan Zee se prvi put spominje 1100. kao malo ribarsko selo, što je i ostao sve do polovice 19. vijeka kada se počeo pretvarati u ladanjsko mjesto za odmor. Željeznica je stigla do mjesta 1881. i od tada je izgrađeno puno hotela i restorana.

## Reference

## Vanjske veze

* Službene stranice općine (`nl`)(`en`)
# Semmering

| Semmering
 |
| --- |
| Semmering s HirschenkogelaSemmering s Hirschenkogela |
|  |
| Koordinate: ﻿ / ﻿ |
| **Država** |  Austrija
 |
| **Savezna država** |  Donja Austrija
 |
|  |
| **Vlast**  |
|  - **Gradonačelnik** | Horst Schröttner
 |
|  |
| **Površina**  |
|  - **Ukupna** | 8,72 km ²
 |
| **Visina** | 950 m
 |
|  |
| **Stanovništvo** (2011.)
 |
|  - **Grad** | 571
 |
|  - **Gustoća** | 65,48 stanovnika po km ²
 |
|  |
| **Poštanski broj** | 2680
 |
| Karta
 |
| Semmering
 |
| www.semmering.at |

**Semmering** je naselje u Austriji. Nalazi se u austrijskoj saveznoj državi Niederostereich.

## Geografija

Nalazi se na nadmorskoj visino od 950 metara i ima površinu od oko 8,7 kilometara kvadratnih.
U blizini se nalazi i Semmeringbahn, dio željezničke pruge izmimne ljepote koji je uvršten na UNESCOV popis svjetske baštine.

## Turizam

Od 19. stoljeća grad je popularno odredište za bečko "visoko društvo", pa su tu vrijeme provodili mnogi plemići ,uključujući austrijskog cara i hrvatsko-ugarskog kralja, Karlo I. Austrijski i njegov sin Otto von Habsburg, ali i umjetnici kao što je npr. Oskar Kokoschka.

Turizmu je pridonijela gradnja željezničke pruge 1854. koja je ovaj mali gradić od 80 km od Beča učinila vrlo pristupačnim.

## Stanovništvo

Veliki problem ovoga malog gradića je mortalitet jer je u toku zadnjih 85 godina osjetan znatni pad broja stanovnika sa 1816 na današnjih 570 stanovnika.

U gradu su većina stanovnika rimokatolici čak 75,2 %, protestanti zauzimaju 3,1 %, pravoslavci 1,1 %, a čak 11,8 % stanovnika se izjašnjava kako nisu pripadnici nijedne vjere.

## Povezano

* Semmeringbahn, mjesto pod UNESCO-vom zaštitom
# Hejstings

**Hejstings** se može odnositi na;

* Hastings u Engleskoj mjesto u kom se 1066. odigrala Bitka kod Hastingsa
* Hastings, Iowa
* Hastings, Florida
* Hastings, Michigan
* Hastings, Minnesota
* Hastings, Nebraska
* Hastings, Oklahoma
* Hastings, Pennsylvania
# Poznań

| Poznań
 |
| --- |
|  Pogled na Poznań iz ptičje perspektive |
| Osnovni podaci
 |
| Država
 |  Poljska
 |
| Vojvodstvo
 | Velikopoljsko
 |
| Stanovništvo
 |
| Stanovništvo (2008) | 559.458
 |
| Gustina stanovništva
 | 2135 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC+1, leti UTC+2
 |
| Nadmorska visina
 | 60-154 m
 |
| Površina
 | 111,7 km²
 |
| PoznańPoznań (Poljske)
 |
| Ostali podaci
 |
| Web-stranica
 | www.poznan.pl |

**Poznań** (njemački: *Posen*, jidiš פּױזן - Pojzn) je grad na zapadu centralne Poljske sa 559.458 stanovnika (2008). Nalazi se na reci Warta. Jedan je od najstarijih gradova u Poljskoj i važan je istorijski, kao i aktivan trgovinski, privredni i obrazovni centar. Poznań je peti najveći grad u Poljskoj i četvrti najveći industrijski centar. Takođe je administrativni centar Velikopoljskog vojvodstva. U periodu od 968. do 1038. bio je glavni grad Poljske.

Impresivna katedrala sv. Petra i Pavla u Poznańu je najstarija u zemlji, i u njoj se nalaze grobovi prvih poljskih vladara: vojvode Mješka I, kralja Boleslava Hrabrog, kralja Mješka II, vojvode Kazimira I Obnovitelja, vojvode Pšemisla I, i kralja Pšemisla II.

Ime grada *Poznań* vjerovatno potiče od ličnog imena *Poznan* (prema participu poljskog jezika: *poznan(y)*. Takođe je moguće da je ime grada neposredno izvedeno od glagola *poznać*, poznati, prepoznati.

## Povezano

* Tvrđava Poznanj

* Bazilika u Poznanju
* Stari trg u Poznanju
# Lidköping

| Lidköping
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Švedska
 |
| **pokrajina** | Västergötland
 |
| **grofovija** | Västra Götaland
 |
| **općina** | Lidköping
 |
|  |
| **Površina**  |
|  - **Urbano područje** | 15.52 km²
 |
|  - **Područje utjecaja** | 703.19 km²
 |
| **Visina** | 44
 |
|  |
| **Stanovništvo** (2010.)
 |
|  - **Urbano područje** | 25,644
 |
|  - **Urbana gustoća** | 1,652.3
 |
|  - **Područje utjecaja** | 38,048
 |
|  - **Gustoća područja utjecaja** | 54.1 stan. / km²
 |
|  |
| **Vremenska zona** | UTC+1 (UTC+1)
 |
| **Pozivni broj** | +46 0510
 |
| **Službene stranice** www.lidköping
 |
| Karta
 |
| Lidköping
 |

**Lidköping** čita se **Lidčeping**, je grad na jugozapadu Švedske od 25,644 stanovnika u užem centru,
dok kao općina ima 38,048 stanovnika.

## Geografija

Lidköping leži u Grofoviji Västra Götaland u zaljevu Kinneviken, na ušću rijeke
Lidån u Jezero Vänern.

## Historija

Lidköping je grad srednjevijekovnog porijekla, kraljevsku povelju o statusu grada dobio je 1446.

Nakon nekoliko razarajućih požara, obnovljen je i nanovo izgrađen od 1672. nadalje.

## Znamenitosti

Najveća znamenitost grada je Stara gradska vijećnica (1676. - 1882), izvorno podignuta kao lovačka kuća, za grofa Magnusa Gabriela De la Gardiju (1622. - 1686), koji je bio kancelar vlade kralja Karla XI
od 1660 do 1680.
Druga znamenitost je Dvorac Lacko, s više od 200 soba, rekonstruiran tokom 17. vijeka, koji leži oko 24 km sjeverno od centra grada. Njegovi najstariji dijelovi potječu iz 1298. kad je izgrađen kao rezidencija biskupa od Skara.

Još jedna atrakcija leži u neposrednoj blizini grada, to je - *Kinnekulle*, - greben koji leži na podlozi od vulkanskih stijena.
Njime su se u davna vremena služili Goti kao mjestom sa kog su signalizirali napad neprijatelja .

## Privreda

Glavna industrija je proizvodnja porculana.

## Izvor

## Vanjske veze

* Službene stranice grada (`sv`)
* *Lidköping* na portalu Encyclopædia Britannica (`en`)
# Kapfenberg

| Kapfenberg
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Austrija
 |
| **Savezna zemlja** | Štajerska
 |
| **Okrug (bezirk)** | Bruck-Mürzzuschlag
 |
|  |
| **Vlast**  |
|  - **gradonačelnik** | Manfred Wegscheider
 |
|  |
| **Površina**  |
|  - **Urbano područje** | 81.986 km²
 |
| **Visina** | 502
 |
|  |
| **Stanovništvo** (2014.)
 |
|  - **Urbano područje** | 23,188
 |
|  - **Urbana gustoća** | 282.8 stan./km²
 |
|  |
| **Vremenska zona** | UTC+1 (UTC+2)
 |
| **Poštanski broj** | 8600, 8605, 8641, 8642
 |
| **Pozivni broj** | 03862
 |
| **Službene stranice** www.kapfenberg
 |
| Karta
 |
| Kapfenberg
 |

**Kapfenberg** je grad u sredini Austrije od 23,188 stanovnika, koji administrativno podpada pod Okrug Bruck-Mürzzuschlag.

## Geografija

Kapfenberg leži na sjeveroistoku Gornje Štajerske, u dolini rijeke Mürz, on je i industrijski centar je te doline.

## Historija

Naselje je prvi put spomenuto u dokumentima 1190., pod imenom *Chaffenberch*, te godine podignuta je i prva kovačnica, koja je od 1240. stalno proširivana. Od 15. vijeka podizane su vodeničke kovačnice u kojima se proizvodilo predmete od željeza. Prva željezara Böhler-Werke podignuta je 1894, pa je Kapfenberg toliko ojačao da je 1924. dobio status grada,

Za Drugog svjetskog rata grad je od 1943. do 1945 teško razaran.

## Znamenitosti

Najveća znamenitost Kapfenberga je kasnogotička parohijska crkva, rekonstruirana između 1752. - 1755., a
enterijer 1770. i palače Wieden (građena od 17. do 20. vijeka) i Krottendorf (17. vijek ).

Pored grada leži velika spilja Rettenwandhöhle sa stalaktitima.

## Privreda

Od 10.560 zaposlenih u 1991. 55 % je radilo u industriji i to uglavnom u metalurgiji, u poduzećima nasljednicima nekadašnjeg koncerna Böhler-Werke.

## Pobratimski gradovi

* Njemačka, Frechen

## Reference

## Vanjske veze

* *Službene stranice Kapfenberga* (`de`)
# Mar del Plata

| Mar del Plata
 |
| --- |
| Pogled na kasino i hotele uz AtlantikPogled na kasino i hotele uz Atlantik |
|  |
| Koordinate: ﻿ / ﻿ |
| **Država** |  Argentina
 |
| **Provincija** | Buenos Aires
 |
| **Osnovan** | 1874.
 |
|  |
| **Vlast**  |
|  - **Intendente** | Guillermo Montenegro
 |
|  |
| **Površina**  |
|  - **Ukupna** | 79 km²
 |
| **Visina** | 38 m
 |
|  |
| **Stanovništvo** (2010.)
 |
|  - **Grad** | 593,337
 |
|  - **Gustoća** | 6,102/km²
 |
|  |
| **Vremenska zona** | UTC-3 (UTC)
 |
| **Poštanski broj** | B7600
 |
| **Pozivni broj** | 223
 |
| Karta
 |
| Mar del Plataclass=notpageimage| Mar del Plata na karti Argentine |

**Mar del Plata** je grad i općina od 593,337 stanovnika na istoku zemlje u Provinciji Buenos Aires

## Geografija

Mar del Plata se nalazi na obali Atlanskog oceana, udaljena 370 km jugoistočno od glavnog grada Buenos Airesa, do kojeg vodi autoput N° 2.

Panorama grada i njegovih plaža
## Historija

Nukleus današnjeg grada nastao je 1746. kad su jezuitski redovnici Strobel i Falkner osnovali misiju *Nuestra Señora del Pilar* za evangelizaciju Indijanaca.
Oni su misiju napustili 1751. kad ih je otjerao indijanski poglavica *Cangapol* (El Bravo).

Nakon njih je poduzetnik portugalskog porjekla *José Coelho de Meyrelles*, u dogovoru sa vladom došao kolonizirati taj kraj.
On je 1857. podigao pogon za soljenje mesa i malu lučicu uz koju je izraslo naselje *La Peregrina*.
Kad je Meyrelles bankrotirao, njegovo imanje kupio je *Peralto Ramos*, koji je vremenom usmjerio njegov razvoj prema turizmu.

Po popisu provedenog 1869. Pelegrina sa okolicom imala je 1,498 stanovnika.
Ramos je 1873. podigao kapelu, koja je 1971. proglašena nacionalnim historijskim spomenikom.
Mar del Plata je službeno osnovana 1874., nakon odobrenja guvernera *Mariana Acosta*.

Nakon tog je 1886. izgrađena željeznička pruga do grada. Prvi hotel je otvoren 1888., teatar. Colón 1893. a nakon tog i golf klub 1910.
Katedrala *sv. Petra i Cecilije* službeno je otvorena 1905., te godine počele su izlaziti novine *La Capital*.
Zbog tog je Mar del Plata dobila status grada-1907.

Stadion
Nova luka je otvorena 1922., a 1978. stadion *José María Minella* na kom su održane utakmice Svjetskog nogometnog prvenstva 1978

## Znamenitosti i obrazovanje

Najveća znamenitost grada je luksuzni kasino, jedan od najvećih na svijetu. koji je svečano otvoren 1939.
Mar del Plata je od 1961. i univerzitetski grad, tad je otvoren *Nacionalni univerzitet Mar del Plata*.

## Privreda i transport

Privreda grada se i danas ponajviše bazira na turizmu, plaže duge 8 km privlače velik broj kupača u ljeto od novembra do sredine aprila.
Pored tog Mar del Plata je i velik industrijski centar, sa pogonima tradicionalne prehrambene, tekstilne i građevinske industrije.

U novije vrijeme i IT industrije i opreme za petrokemiju.

Pored autoputa i željeznice grad ima i *Internacionalni aerodrom Astor Piazolla* (IATA: **MDQ**, ICAO: **SAZM**)

## Reference

## Vanjske veze

* *Municipalidad de Mar del Plata* (`es`)
# Beverwijk

| Beverwijk
 |
| --- |
| Pogled na Beverwijk s NoordzeekanaalaPogled na Beverwijk s Noordzeekanaala |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Nizozemska** |  Holandija
 |
| **Provincija** |  Sjeverna Holandija
 |
|  |
| **Vlast**  |
|  - **Gradonačelnik** | Martijn Smit
 |
|  |
| **Površina**  |
|  - **Ukupna** | 20.38 km²
 |
|  - **Kopno** | 18.57
 |
|  - **Voda** | 1.82
 |
|  |
| **Stanovništvo** (2012)
 |
|  - **Grad** | 40.127
 |
|  |
| **Vremenska zona** | UTC+1 (UTC+2)
 |
| **Poštanski broj** | 1940–1949
 |
| **Pozivni broj** | 0251
 |
| **Službene stranice** www.beverwijk
 |
| Karta
 |
| Beverwijkclass=notpageimage| Beverwijk na karti Nizozemske
 |

**Beverwijk** je grad i općina (gemeente) od 40.127 stanovnika u nizozemskoj provinciji Sjevernoj Holandiji.

## Geografija

Beverwijk leži 20 km sjeverozapadno od Amsterdama, u konurbaciji Randstad, na sjevernoj obali Noordzeekanaala neposredno prije njegovog uvira u Sjeverno more. S druge južne strane kanala leži Haarlem s kojim je povezan s dva automobilska i jednim željezničkim tunelom. Općina Beverwijk sastoji se od dva naselja, samog Beverwijka i naselja Wijk aan Zee koje leži 20 km zapadnije, duž obale Sjevernog mora.

## Historija

Ime naselja Beverwijk dolazi od sintagme Bedevaartswijk (dosl. hodočasnički kraj), a nastalo je jer se prvotno naselje formiralo oko crkve sv. Agate koja je postala mjesto hodočašća u ranom srednjem vijeku. Kult sv. Agate proširio se po Holandiji u 9. vijeku, nakon što je jedna djevica iz Velsena pobjegla grofu od Kennemerlanda da ne bi bila silovana. Lokalni grof Floris V dodjelio je 1276. naselju pravo na sajmovanje, a nakon tog 1298. grof Jan I i status grada.

Tokom 17. vijeka, zlatnog perioda Holandije, bogati trgovci iz Amsterdama izgradili su puno ljetnikovaca po slikovitim dinama Beverwijka. Najljepši takvi primjeri su Akerendam, Westerhout i Scheijbeeck. Prije stvaranja zaljeva IJa, najuža točka na poluotoku Sjeverna Holandija bio je Beverwijk i zbog tog je tu 1980. izgrađena obrambena linija, nakon bitke kod Castricuma 1799. godine.

## Privreda

Beverwijk je industrijski grad u kojem je najveći pogon čeličana Tata Steel Europe, koja se nalazi na periferiji prema Velsenu.

## Reference

## Vanjske veze

* Službene stranice općine (`nl`)
# Estonska kruna

*Vidi takođe: Kruna (razvrstavanje)*

| Estonska kruna |
| --- |
| Eesti kroon |
| 1 kruna |
| ISO 4217 |
| Kod | EEK |
| Denominacije |
| Novčanice | 1, 2, 5, 10, 25, 50, 100, 500 kruna |
| Kovanice | 5, 10, 20, 50 sent, 1, 5 kruna |
| Demografija |
| Izdavanje |
| Nacionalna banka | Eesti Pank |
| Vrijednost |
| Inflacija | 6.3% |
|  Izvor | The World Factbook, 2007 |

**Kruna** (estonski: *kroon*) je bivša zvanična valuta Estonije. Prvi put je uvedena 1928. Kruna se sastoji iz 100 senta. Izdavala ju je Banka Estonije.

## Istorijat

### Prva kruna (1928-1940)

Kruna je uvedena 1928 kada je zamenila estonsku marku koja je bila u opticaju od 1919. Bila je u opticaju do sovjetske okupacije kada je zamenjena rubljama.

### Druga kruna (1992-2011)

Kruna je ponovo uvedena nakon oslobođenja 1992. godine i od 20. juna iste godine ostala stabilna. Zamenila je sovjetsku rublju. Prvo je bila vezana za nemačku marku, a kasnije za evro. Prosečna inflacija je bila oko 4% na godišnjem nivou.

Estonija je 1. januara 2011. godine usvojila evro. Banka Estonije se obvezala biti dostupna za menjanje kovanica i novčanica estonske krune u evre u bilo kojem iznosu na neodređeno vreme.

## Kovanice

| Vrijednost
 | Slika
 | promjer
 | težina
 | rub
 | material
 |
| --- | --- | --- | --- | --- | --- |
| 5 senta
 |  | 15.95 mm
 | 1.29 g
 | glatki
 | bakar 93%, aluminij 5%, nikal 2%
 |
| 10 senta
 |  | 17.2 mm
 | 1.87 g
 |
| 20 senta
 |  | 18.95 mm
 | 2.27 g
 |
| 50 senta
 |  | 19.5 mm
 | 3 g
 |
| 1 kruna
 |  | 23.25 mm
 | 5 g
 | hrapav
 | bakar 89%, aluminij 5%, cink 5% kalaj 1%
 |
| 5 kruna
 |  | 26.20 mm
 | 7.1 g
 |

## Novčanice

| Slika
 | Vrijednost
 | razmjer
 | srednja strana
 | stražnja strana
 |
| --- | --- | --- | --- | --- |
| srednja strana
 | stražnja strana
 |
|  |  | 1 kruna
 | 140 x 69 mm
 | Kristjan Raud
 | grad domberga u Talinu
 |
|  |  | 2 krune
 | Karl Ernst von Baer
 | Fakultet u Tartuu
 |
|  |  | 5 kruna
 | Paul Keres
 | Narva
 |
|  |  | 10 kruna
 | Jakob Hurt
 |  |
|  |  | 25 kruna
 | Anton Hansen Tammsaare
 |  |
|  |  | 50 kruna
 | Rudolf Tobias
 | Kazalište Estonije
 |
|  |  | 100 kruna
 | Lydia Koidula
 | strma obala u Sjevernoj Estoniji
 |
|  |  | 500 kruna
 | Carl Robert Jakobson
 | lastavica
 |

## Povezano

* Kruna
* Spisak valuta

## Vanjske veze

* Banka Estonije Arhivirano 2009-01-06 na Wayback Machine-u
# Narodna napredna stranka

**Narodna napredna stranka** je naziv za liberalnu političku stranku koja je 1894. godine osnovana u Sloveniji, tada u sastavu Austro-Ugarske. Uglavnom je okupljala građansku srednju klasu, te je bila u stalnoj opreci s pretežno konzervativnim seljaštvom, odnosno u sjeni daleko moćnije Slovenske ljudske stranke.

Godine 1917. je podržala Majsku deklaraciju kojom se tražilo stvaranje južnoslavenskog entiteta u novom trijalističkom ustroju Austro-Ugarske. Pred raspad Austro-Ugarske stranka mijenja ime u **Jugoslavenska demokratska stranka** i stupa u Narodno vijeće Države SHS. Njeni predstavnici će podržati politiku Svetozara Pribičevića temeljem koje je stvoren centralistički Vidovdanski ustav Kraljevine SHS. Kasnije ulaze u opoziciju prema beogradskoj vladi, te su se 1920-ih priključili Demokratskoj stranci.
# Prečani

**Prečani** je izraz koji se u najširem smislu koristi za Srbe koji žive izvan granica Srbije, odnosno Centralne Srbije. U svom užem smislu se koristio u 19. vijeku, poslije uspostave Kneževine Srbije kako bi se njime tamošnji Srbi (Srbijanci) razlikovali od Srba koji su živjeli preko Drine, Save i Dunava, odnosno na područjima Habsburške Monarhije i osmanske Bosne i Hercegovine.
# Ljubomir Davidović

| Ljubomir M. Davidović
 |
| --- |
|
Ljubomir Davidović, političar

 |
|

---

2. Predsjednik Vlade Kraljevine Srba, Hrvata i Slovenaca
 |
| Mandat 16. avgust 1919 – 19. februar 1920
 |
| Prethodnik
 | Stojan Protić
 |
| Nasljednik
 | Stojan Protić
 |
|

---

 |
| Rođenje
 | (1863-decembra-24)24. decembra 1863. Vlaško Polje
 |
| Smrt
 | 19. februara 1940. Beograd
 |

**Ljubomir Davidović** (24. 12. 1940., Beograd) je bio srpski i jugoslovenski političar, državnik i osnivač Demokratske stranke.

Školovao se u Beogradu. Završio je prirodni odsek na Filozofskom fakultetu Velike škole i bio je profesor gimnazije u unutrašnjosti Srbije. Bio je čak i profesor prestolonasledniku Aleksandru Karađorđeviću, sa kojim je u vreme njegove vladavine, iako oštro suprotstavljen, naročito njegovoj ličnoj diktaturi iz 1929, do njegove pogibije, ostao u dobrim ličnim odnosima.

Bio je u Narodnoj radikalnoj stranci i 1901. godine je bio u krilu koje se izdvojilo. Godine 1912. postaje vođa Samostalne radikalne stranke (od 1919. se objedinjuje u Demokratsku stranku). Bio je ministar prosvete (1904.), predsednik Opštine Beogradske (1909), predsednik Narodne skupštine (1909) pa ministar prosvete (1904.). Tokom srpske golgote bio je zadužen za smeštaj i obrazovanje izbegličke dece na grčkom ostrvu Krfu. Zahvaljujući njemu su na Krfu izlazile i srpske novine.

Nakon Prvog svetskog rata i stvaranja Demokratske stranke, sastavljao je ispred svoje stranke Vladu tri puta (dva puta 1919. i jednom 1924), ali je na njoj ostao razmerno kratko, svega 289 dana.

Predsednik je Demokratske stranke od osnivanja 1919. godine do 1940. godine. Na mestu predsednika Demokratske stranke ga je nasledio Milan Grol.

## Vanjske veze

* Informacija o njegovom grobu

|  |  |  |
| --- | --- | --- |
| prethodnik **Kosta Glavinić** | **Predsednik Beogradske opštine24.10.1910 - 19.1.1914. | sledbenik **Đorđe Nestorović** |
# Slovenska ljudska stranka

**Slovenska ljudska stranka** (srpskohrvatski: *Slovenska narodna stranka*) (SLS) je desna, konzervativna demokršćanska politička stranka u Sloveniji. Formirana je pred kraj komunističke vlasti u Sloveniji 12.5. 1988. pod nazivom **Slovenski seljački savez** (*Slovenska kmečka sveza*, SKZ). Godine 1989. se priključila koaliciji DEMOS, a sljedeće godine preimenovala u **Slovenski seljački savez - narodnu stranku** te nakon izbora stupila u prvu višestranačku vladu u Sloveniji. Godine 1992. je ponovno promijenila u Slovensku ljudsku stranku, nastojeći očuvati tradiciju predratne Slovenske ljudske stranke.

Godine 2000. su u redove SLS prešli Slovenski kršćanski demokrati. Nešto kasnije se dio članova otcijepio i formirao novu stranku pod imenom Nova Slovenija.

Od 2004. sudjeluje u koaliciji premijera Janeza Janše. Član je Evropske narodne partije.